Jacob Rees-Mogg

Jacob William Rees-Mogg (født 24. mai 1969 i Hammersmith) er en britisk konservativ politiker. Han har vært leder av Underhuset og president for Det kongelige råd, som medlem av Boris Johnsons regjering, siden 2019. Han har vært innvalgt i parlamentet fra North East Somerset siden 2010.

Liv og virke 
Rees-Mogg ble født i Hammersmith i London og vokste opp i en konservativ, katolsk overklassefamilie som sønn av sjefredaktør i The Times William Rees-Mogg og hustru Gillian Shakespeare Morris. Han har tre eldre søsken, og en yngre søster, Annunziata Rees-Mogg, som er journalist og var medlem av Europaparlamentet for Brexitpartiet. Han er gift og har seks barn.

Han ble utdannet ved Eton College. Han studerte historie ved Trinity College ved Oxford University, og var president i Oxford University Conservative Association. Han jobbet i City of London for Lloyd George Management før han etablerte sitt eget hedgefondselskap, Somerset Capital Management.

Han stilte som konservativ kandidat mot sittende parlamentsmedlemmer fra Arbeiderpartiet ved parlamentsvalgene i 1997 og 2001, og tapte begge ganger. Siden 2010 har han vært innvalgt fra den konservative valgkretsen North East Somerset. Han har stått for en tradisjonalistisk konservativ og EU-kritisk politisk linje. Rees-Mogg har blitt kalt «det ærede medlem av det 18. århundre» på grunn av sine overklassemanérer og sin tradisjonalistiske overbevisning.

Referanser

Litteratur

Eksterne lenker 
 
 
 

Old Etonians
Britiske konservative parlamentsmedlemmer
Personer fra London